Gellek çîrokên trajîk û balkêş
derbarê şerê cîhanê yê duyem de hene.
Lê çîroka herî dilêş ya malbata Akune ye
ku şer ew ji hev veqetandiya.
Wan li dijî hev û li dijî nasnameya xwe şer kirin.
Ichiro Akune û jina xwe Yukiye
ji bo derfetên jiyanê
ji Japonya’yê koçî Amerîka’yê bûn.
Li California’yê dikana mêwefiroşiyê vekir,
û neh zarokên xwe mezin kirin.
Lê piştî sala 1933 xanima Akune mir ,
zarok û bavê xwe vegeriyan Japonya’yê,
hatin cem nasên xwe.
Lê piştî jiyîna li Amerîka’yê
hînbûna jiyaneke nû dijwar bû.
Birayê mezin Harry, ji mamê xwe
fêrî ziman û çanda Japonî bû.
Dîsa jî Harry û birayê xwe Ken
dema mezin bûn,
vegeriyan devera ku wek welat dihesibandin,
hatin Los Angeles’ê.
Lê berfanbara 1941'î êrîşa Pearl Harbor çê bû.
Dema şerê Amerîka û Japonya’yê,
Amerîka ji welatiyên xwe yên ku eslê wan Japon bû
ne ewle bû.
Di sala 1942’yan de, 120,000 Japonên welatiyên Amerîka’yê
ji jiyana xwe ya sivîl hatin bidûrxistin
bi zordarî di qampên wek girtigehan de hatin bicîkirin.
Mirovên wek Harry û Ken
ku welatiyen du-alî ne û li Amerîka ji dayik bûne jî
xistin nava qampan.
Her du bira niha ji Japonya’yê dûr in,
li qampeke Colorado’yê, ji dinyayê bêxeber dijîn.
Lê dema sîxurên artêşa Amerîka’yê tên qampê,
li kesên ku bi Japonî dizanin, digerin,
çîroka wan diguhere.
Herçiqas zordarî û zehmetî ditîbin jî,Harry û Ken
Ji bo ku ji qampê xilas bibin û dilsoziya xwe nîşan bidin
beşdarî artêşa Amerîka’yê dibin.
Piştî perwerdeyê,
dest bi kar dikin,
belgeyên bidestketî werdigerînin,
pirsan ji leşkerên Japon dikin,
û ji bo ku leşkerên Japonyayî teslîm bibin
bi japonî propagandayê dikin.
Her du bira karên hêja dikin,
zanyariyên stratejîk bi dest dixin,
cihe leşkerên japon deşîfre dikin.
Lê di artêşê de rastî cihêbûnê û bê ewlehiyê tên.
Carekê dema bi paraşutê dadikevin,
di nav çeperê dijmin de winda dibin.
Lê hevalên Harry
jê ewle nabin ku çek bidinê.
Dîsa jî her du bira heta dawiya şer
bi dilsozî xizmet dikirin.
Lê ne tenê Harry û Ken, kesên ji malbata Akune’yê şer kirin.
Her du birayên biçûktir,
zarokên sêyem û çarem yên ji malbata Akune,
saburo di artêşa Japonya’yê de
di hêzên asîmanî de xizmet kir.
Birayê biçûk yê 15 salî Shiro ji bo Japonya'yê leşker peyda kirin.
Piştî şer, Harry û Ken dema li herêmên dagirkirî dixebitîn,
wek xaîn dihatin dîtin.
Wexta hemû bira li Kagoshima’yê
hatin cem hev diyar dibe ku
li eniyên cuda li dijî hev şer kirine.
Pev dikevin, dike ku di navbera wan de şer derkeve,
lê bavê wan tê û wan li hev tîne.
Saburo û Shiro bi Harry û Ken re diçin California’yê,
dûre di şerê Kore’yê de
di artêşa Amerîka’yê de şer dikin.
Di sala 1988'an de Dewleta Amerîka’yê
ji bo zordariya qampên Japonan
tazmînat da mexduran.
Harry digel ewqas fêrkirinê sipasiyan li Mamê xwe nekir,
pir poşman bû.
Çîroka birayên Akune’yê gellek watedar e:
malbatekê ji ber neçariyê ji hev vediqete,
bê ewlehiya Amerîka bo welatiyên xwe yên japon,
û têkoşîna di navbera di nasnamayan de.
Herwiha ev, çîrokeke girîng a dîroka Amerîka’yê ye:
Çawa zordarî li penaberan hatiye kirin û têkoşîna penaberan a biserketî.
Ders: Wendell Oshiro,
Xwendin: Addison Anderson
Anîmasyon: Brandon Denmark.